
ACORD DE PARTENERIAT

Anexa 6 a cererii de finanţare

- format standard - 
	Număr înregistrare/data ……………………………… (la liderul de parteneriat)

Părţile (se adaugă numărul de parteneri prevăzuţi în parteneriat).

· Consiliul Județean Bistrița-Năsăud, cu sediul în Piața Petru Rareș, Nr. 1, 420080, Bistrița, jud. Bistrița-Năsăud, codul TVA -, codul fiscal 4347550, unde este cazul, - Lider de parteneriat

· Consiliul Județean Suceava, cu sediul în Str. Ștefan cel Mare, Nr. 36, 720026, Mun. Suceava, jud. Suceava, codul TVA -, cod fiscal 4244512 (daca este aplicabil) -  partener 1.

· Consiliul Local Lechința, cu sediul social în Localitatea Lechința, Str. Independenței, Nr. 509, 427105, jud. Bistrița Năsăud, cod fiscal 4427064,  - partener 2.

au convenit urmatoarele:

Art.1 Acordul de asociere 

1.1 Prin semnarea prezentului Acord de Parteneriat, părţile îşi exprimă acordul de asociere în vederea implementării proiectului „Promovarea acțiunilor integrate, incluzive și sustenabile de ocupare în cadrul rețelei Mediul rural - mediu profesional activ” Este în înţelegerea părţilor că prezentul acord reprezintă o convenţie privind cooperarea parţilor în atingerea scopului comun, nu reprezintă prestări de servicii între parteneri şi nu dă nastere unei noi persoane juridice constituite de/între parteneri.
Art. 2 Obiectul 

2.1 Obiectul acestui parteneriat îl reprezintă stabilirea responsabilităţilor fiecărui partener în vederea  implementării proiectului:”Promovarea acțiunilor integrate, incluzive și sustenabile de ocupare în cadrul rețele Mediul rural - mediu profesional activ”, numărul (131799), care este depus în cadrul cererii de propuneri de proiecte nr. 135.
2.2 Prevederile cererii de finanţare inclusiv anexele acesteia sunt direct aplicabile prezentului Acord de Parteneriat. Se va intelege că, în cazul unor discrepanţe între prevederile prezentului Acord de Parteneriat şi cele ale cererii de finanţare, acestea din urmă vor prevala.

Art.3 Principiile de buna practică ale parteneriatului

3.1 Toţi partenerii trebuie să contribuie la realizarea proiectului în modalităţile precizate în cererea de finanţare şi prezentul acord de parteneriat.

3.2 Părţile trebuie să se consulte în mod regulat şi să se informeze asupra tuturor aspectelor privind evoluţia proiectului.

3.3 Toţi partenerii trebuie să implementeze activităţile cu respectarea standardelor profesionale şi de etică cele mai inalte.

3.4 Partenerii sunt obligaţi să respecte regulile privitoare la conflictul de interese şi regimul incompatibilităţilor, iar, în cazul apariţiei unui asemenea conflict, să dispună luarea măsurilor ce conduc la evitarea, respectiv stingerea lui. În caz contrar, semnatarii prezentului acord înţeleg că contractul de finanţare poate fi reziliat prin decizia Autorităţii de Management/OIPOSDRU responsabil de plin drept, fără punere în întarziere, fără intervenţia unui tribunal arbitral/unei instante judecătoreşti şi fără îndeplinirea altor formalităţi, cu excepţia transmiterii către Beneficiar (Liderul de parteneriat) a unei simple informări cu privire la rezilierea Contractului. 
3.5 Semnatarii prezentului acord de parteneriat înţeleg şi acceptă faptul că nerespectarea culpabilă a prezentului acord de parteneriat, îndeosebi în relaţia cu AMPOSDRU/OIPOSDRU responsabil, poate avea drept consecinţă rezilierea contractului de finanţare şi, după caz, excluderea Liderului de parteneriat, a oricăruia dintre parteneri sau a tuturor membrilor parteneriatului de la acordarea de finanţare nerambursabilă din FSE, pentru o perioadă de până la 2 ani, în condiţiile specificate în Ghidul Solicitantului – Condiţii Generale şi Condiţii Specifice.

3.6 Semnatarii prezentului acord înţeleg şi acceptă faptul că rolurile si responsabilităţile prevăzute la art. 6.1, ce revin fiecăreia dintre părţile semnatare, vor fi indeplinite prin utilizarea de resurse umane proprii şi/sau externalizare de activităţi. Externalizarea de activităţi este acceptată dacă a fost în mod explicit descrisă în cererea de finanţare, la subsecţiunea corespunzătoare şi dacă se supune regulilor prevăzute de Ghidul Solicitantului – Condiţii Generale şi Specifice şi legislaţiei naţionale aplicabile. 

Art. 4 Durata acordului
4.1 Durata acordului este de 18 luni de la data de începere a perioadei de implementare a proiectului și excede cu 36 luni perioada de implementare a proiectului. Prelungirea perioadei de implementare a proiectului conduce automat la extinderea duratei prezentului acord. 

Art. 5 Drepturi şi obligaţii ale partenerilor

5.1 Drepturi şi obligaţii ale Liderului de parteneriat 

a) Liderul de Parteneriat va depune cererea de finanţare şi anexele acesteia, conform formatului şi modalităţilor stabilite prin Ghidul Solicitantului, şi va semna contractul de finanţare, acestuia revenindu-i, în raporturile cu AMPOSDRU/OIPOSDRU delegat, responsabilitatea finală în implementarea proiectului în conformitate cu prevederile contractului de finanţare.

b) Liderul de Parteneriat va consulta partenerii cu regularitate, îi va informa despre progresul acţiunii şi le va furniza copii ale rapoartelor de implementare şi ale tuturor documentelor cu impact asupra bunei desfăşurări a implementării proiectului.

c) Propunerile pentru modificări ale proiectului (de exemplu: activităţi, parteneri, etc.), trebuie să fie convenite cu partenerii înaintea solicitării aprobarii de catre AMPOSDRU/OIPOSDRU delegat. Când nu se ajunge la un acord asupra modificărilor, liderul de parteneriat va indica acest lucru atunci cand va solicita aprobarea AMPOSDRU. Substituirea partenerilor, fără consimţîmântul scris al acestora, este posibilă doar în cazul nerealizării culpabile de către aceştia, dovedite AMPOSDRU/OIPOSDRU delegat, a activităţilor asumate, în cazul nerespectării procedurilor stabilite pentru buna implementare a proiectului sau în ipoteza deschiderii procedurii insolventei faţă de aceştia. 

d) Semnatarii prezentului acord de parteneriat înţeleg şi acceptă că nu se pot elimina parteneri din proiect fără înlocuirea acestora cu alte entităţi cu personalitate juridică ce îndeplinesc condiţiile reglementate de Ghidul Solicitantului Condiţii Generale şi Specifice, preiau cel puţin obligaţiile asumate de partenerul pe care îl înlocuiesc şi fac dovada unei capacităţi tehnice, operaţionale şi financiare cel puţin similare cu a partenerului pe care îl înlocuiesc. Nu se pot elimina parteneri din proiect cu preluarea obligaţiilor asumate de aceştia de către partenerii existenţi.

e) Costurile angajate de parteneri sunt eligibile în acelaşi fel ca şi costurile angajate de catre liderul de parteneriat, corespunzător rolurilor avute în proiect.

f) Semnatarii prezentului acord de parteneriat înţeleg şi acceptă să colaboreze şi să susţină derularea proiectului, inclusiv prin achiziţionarea echipamentelor necesare pentru buna desfăşurare a programelor de formare şi prin activităţi de informare şi publicitate pe toată durata proiectului.

g) Să respecte termenele de derulare ale proiectului, precum şi termenele prevăzute pentru decontarea cheltuielilor.

h) Să ducă la îndeplinire obiectivele cuprinse în cererea de finanţare şi asumate prin contract.

5.2. Drepturi şi obligaţii ale partenerului/partenerilor

a) Să colaboreze şi să susţină derularea proiectului în modalităţile precizate în cererea de finanţare şi prezentul acord de parteneriat.

b) Să pună la dispoziţie sau să furnizeze expertiza sau resursele umane asumate, inclusiv cele necesare pentru asigurarea bunei desfăşurări a activităţilor pentru care este responsabil, conform cererii de finanţare. 

c) Sa informeze partenerii şi să pună la dispoziţia acestora documentele necesare ce atestă realizarea activităţilor asumate şi a cheltuielilor efectuate.

d) Să respecte termenele de derulare a proiectului şi decontarea cheltuielilor.

e) Să ducă la îndeplinire obiectivele cuprinse in proiect, în condiţiile stabilite prin contractul de finanţare.

f) Să menţină o evidenţă contabilă analitică, utilizând conturi analitice pentru reflectarea tuturor operaţiunilor referitoare la implementarea activităţilor ce îi revin, în conformitate cu dispoziţiile legale în vigoare.

Art. 6 Responsabilităţile partenerilor în implementarea proiectului

6.1 Responsabilităţile Partenerilor sunt descrise în tabelul de mai jos şi corespund prevederilor cererii de finanţare – care reprezintă documentul principal în stabilirea acestor aspecte ale parteneriatului:

(se adaugă numarul de parteneri prevăzuţi în parteneriat).

Organizaţia

Roluri şi responsabilităţi în proiect (se va corela cu cererea de finanţare)

Liderul de parteneriat
Consiliul Județean Bistrita-Nasaud
A1. Managementul implementarii proiectului

Liderul de parteneriat va avea un rol primordial in implementarea A1. Managementul implementarii proiectului, actionand pentru atingerea rezultatelor si a indicatorilor asumati, implementarea activitatilor cu utilizarea eficienta a resurselor disponibile si achizitionate, alocarea echitabila a bugetului, respectarea calendarului agreat si asigurand totodata managementul financiar, juridic si al achizitiilor, evaluarea interna si financiara externa, monitorizare si raportare. 

A2. Achizitionarea de bunuri, servicii si lucrari 
In cadrul activitatii, Consiliul Judetean Bistrita-Nasaud va derula proceduri de achizitie a bunurilor, serviciilor si lucrarilor pe intreaga perioada de implementare. 
A3. Organizarea si desfasurarea activitatilor de informare si publicitate

Consiliul Judetean Bistrita-Nasaud va coordona organizarea conferintelor de lansare si de finalizare a proiectului, la nivelul regiunii de implementare Nord-Vest, precum si asigurarea vizibilitatii proiectului (prin intermediul websiteului, in mass-media si prin diseminarea materialelor de informare si publicitate), pe durata perioadei de implementare. In acest sens, va subcontracta serviciile de informare si publicitate unor firme de specialitate care vor realiza conceptul creativ, identitatea vizuala a proiectului si a materialelor de promovare, organizarea evenimentelor de lansare si de finalizare a proiectului etc., in regiunea Nord-Vest. 
A4. Organizarea si desfasurarea campaniei de informare in legatura cu oportunitatile existente pe piata fortei de munca si a oportunitatilor de formare oferite prin proiect

Consiliul Judetan Bistrita-Nasaud va organiza si desfasura campania de informare in legatura cu oportunitatile existente pe piata muncii si a oportunitatilor de formare din cadrul proiectului tinand cont de cele 4 zone de actiune stabilite anterior. In cadrul campaniei de informare vor fi organizate 1 sesiune de informare la sediul institutiei, cate 1 sesiune de informare la nivelul centrelor zonale (4) si 16 sesiuni de informare la nivelul comunelor reprezentative.
A5. Furnizarea serviciilor de informare si consiliere profesionala a grupurilor tinta

Implementarea activitatii va avea ca etapa initiala identificarea si selectia grupurilor tinta ale proiectului de la nivelul regiunii Nord-Vest, pe baza criteriilor anuntate. Expertii aferenti regiunii de implementare se vor deplasa in teritoriu pentru a selecta si inregistra grupurile tinta, dar si pentru a continua efortul depus in cadrul campaniei de informare si pentru a sustine mobilizarea persoanelor din mediul rural la activitatile proiectului. Activitatea de informare si consiliere profesionala a grupurilor tinta (furnizor) va pune accentul pe identificarea scopurilor, evaluare psihologica, responsabilizare in vederea luarii unor decizii pe plan profesional etc.
A6. Furnizarea serviciilor de ocupare in cadrul retelei Mediul rural - mediu profesional activ, ca suport pentru implementarea strategiilor integrate de dezvoltare a comunitatilor rurale implicate

Furnizarea serviciilor de ocupare in cadrul retelei Mediul rural - Mediu Profesional Activ, ca suport pentru implementarea strategiilor integrate de dezvoltare a comunitatilor rurale implicate va fi coordonata de catre Consiliul Judetean Bistrita-Nasaud, care se va acredita ca furnizor de servicii de ocupare pe piata muncii (mediere), centrul principal pentru desfasurarea acestei activitati fiind Centrul pentru un Mediu Rural Activ (CMRA). Sub tutela Consiliului Judetean Bistrita-Nasaud, va fi creata reteaua Mediul Rural - Mediu Profesional Activ si va fi dezvoltata platforma informatica ca instrument al retelei, scopul fiind acela de a furniza servicii de ocupare ca suport pentru implementarea strategiilor integrate de dezvoltare a comunitatilor rurale implicate, precum si activitati de mediere destinate grupurilor tinta ale proiectului. Consiliul Judetean Bistrita-Nasaud va organiza 4 seminarii pentru schimburi de bune practici la nivelul judetului si 3 vizite de studiu la parteneri de pe teritoriul Uniunii Europene, pentru membrii grupului tinta din zona Bistrita-Nasaud. 
A7. Furnizarea cursurilor de formare profesionala in domenii de activitate non-agricole si pentru dezvoltarea activitatilor antreprenoriale
Activitatea va fi coordonata de Consiliul Judetean Bistrita-Nasaud tinand cont de cele 13 centre identificate in faza de scriere a proiectului pentru organizarea cursurilor de formare. Consiliul Judetean Bistrita-Nasaud va asigura furnizarea cursurilor de calificare si initiere conform oportunitatilor si prioritatilor de dezvoltare identificate la nivelul regiunii Nord-Vest. Pregatirea activitatii de formare de catre Consiliul Judetean Bistrita-Nasaud va presupune identificarea furnizorilor (pentru cursurile de initere in antreprenoriat si de calificare nivel 1 sau 2 si initiere) si selectarea participantilor la cursurile de formare profesionala in domenii de activitate non-agricole si pentru dezvoltarea activitatilor antreprenoriale (grupele fiind conturate la nivelul centrelor de formare zonale, pe baza rezultatelor activitatii de informare si consiliere profesionala si a preferintelor cursantilor manifestate in etapa de selectie). La nivelul regiunii Nord-Vest, vor fi organizate cursuri de calificare precum Ingrijitori batrani la domiciliu, Zidar, pietrar, tencuitor, Ospatar, Bucatar, Frizer-coafor-manichiurist-pedichiurist, Lucrator în comerţ, Cameristă, Cofetar-patiser, Preparator brânzeturi sau Preparator produse din lapte, Mecanic utilaje si instalatii in industria lemnului, Operator la instalatiile de fabricare a lemnului, Ingrijitori bolnavi la domiciliu, Sudor sau Lacatus mecanic de întretinere şi reparatii universale. Vor fi organizate si cursuri de initiere precum Lucrator in pensiune turistica, Agent de turism sau Ghid turistic. De asemenea, persoanele din grupurile tinta ale proiectului aferente regiunii Nord-Vest vor putea participa si la cursul de Initiere in Antreprenoriat.

A8. Asigurarea activitatilor suport de asistenta pentru initierea unei activitati independente - furnizarea de consultanta de management, juridica si financiara

Asigurarea activitatilor suport de asistenta pentru initierea unei activitati independente - furnizarea de consultanta de management, juridica si financiara va fi de asemenea coordonata de Consiliul Judetean Bistrita-Nasaud, prin Centrul pentru un Mediu Rural Activ (CMRA). Consultanta pentru intocmirea unui plan de afaceri va fi realizata online si prin intalniri de grup, pentru persoanele care au absolvit cursul de Initiere in Antreprenoriat. Consiliul Judetean Bistrita-Nasaud va organiza concursul Antreprenoriatul - Viitorul Mediului Rural, desfasurat la nivelul intregului consortiu. 
Partener 1

Consiliul Judetean Suceava
A1. Managementul implementarii proiectului

Partenerul participa la implementarea A1. Managementul implementarii proiectului prin urmarirea atingerii rezultatelor si indicatorilor proiectului, implementarea activitatilor cu utilizarea eficienta a resurselor, prin alocarea echitabila a bugetului partenerului, respectarea calendarului agreat si motivarea constanta a persoanelor din grupurile tinta.  
A2. Achizitionarea de bunuri, servicii si lucrari 
Organizarea si derularea procedurilor de achizitie a bunurilor, serviciilor si lucrarilor va fi un proces constant, derulat pe toata perioada de implementare a proiectului.

A3. Organizarea si desfasurarea activitatilor de informare si publicitate
Activitatea va presupune organizarea conferintelor de lansare si de finalizare a proiectului, la nivelul judetului Suceava, precum si asigurarea asigurarea vizibilitatii proiectului (online, in mass-media si prin diseminarea materialelor de informare si publicitate), pe durata perioadei de implementare.
A4. Organizarea si desfasurarea campaniei de informare in legatura cu oportunitatile existente pe piata fortei de munca si a oportunitatilor de formare oferite prin proiect
Activitatea va fi desfasurata in paralel, la nivelul regiunii Nord-Vest si Nord-Est, unde este coordonata de catre Consiliul Judetean Suceava.  Partenerul va tine cont in implementarea activitatii de cele 5 zone de actiune stabilite la nivelul judetului Suceava, in faza de scriere a proiectului. In cadrul campaniei de informare, partenerul va organiza 1 sesiune de informare, la sediul institutiei, cate 1 sesiune de informare la nivelul centrelor zonale (5) si sesiuni de informare la nivelul comunelor reprezentative pentru regiunea Nord-Est (20). 
A5. Furnizarea serviciilor de informare si consiliere profesionala a grupurilor tinta
Activitatea va avea ca prima etapa identificarea membrilor grupurilor tinta ale proiectului de la nivelul regiunii Nord-Est. Expertii aferenti regiunii Nord-Est se vor deplasa in teritoriu pentru a selecta si inregistra grupul tinta al partenerului, dar si pentru a continua efortul depus in cadrul campaniei de informare si pentru a sustine mobilizarea persoanelor din mediul rural la activitatile proiectului. Activitatea de informare si consiliere profesionala a grupurilor tinta (furnizor) va pune accentul pe identificarea scopurilor, evaluare psihologica, responsabilizare in vederea luarii unor decizii pe plan profesional etc.
A6. Furnizarea serviciilor de ocupare in cadrul retelei Mediul rural - mediu profesional activ, ca suport pentru implementarea strategiilor integrate de dezvoltare a comunitatilor rurale implicate
Activitatea va avea ca nucleu reteaua Mediul Rural - Mediu Profesional Activ si va presupune organizarea de catre partener a 5 seminarii la nivelul judetului Suceava, scopul fiind acela de a furniza servicii de ocupare ca suport pentru implementarea strategiilor integrate de dezvoltare a comunitatilor rurale implicate, precum si activitati de mediere destinate grupului tinta. 
A7. Furnizarea cursurilor de formare profesionala in domenii de activitate non-agricole si pentru dezvoltarea activitatilor antreprenoriale
Persoanele care vor participa la cursurile oferite prin proiect, la nivelul regiunii Nord-Est, de catre partenerul Consiliul Judetean Suceava, vor fi selectate pe baza rezultatelor obtinute in activitatea de informare si consiliere profesionala. La nivelul judetului Suceava au fost identificate 5 centre de formare, unde vor fi organizate cursuri precum Asistent Maternal, Electrician constructor, Ospatar, Bucatar, Coafura, Peisagist, Maseor, Initiere in antreprenoriat.

A8. Asigurarea activitatilor suport de asistenta pentru initierea unei activitati independente - furnizarea de consultanta de management, juridica si financiara

In cadrul activitatii, consultanta pentru intocmirea unui plan de afaceri va realizata atat online, cat prin intalniri de grup desfasurate in spatiul pus la dispozitie de partenerul Consiliul Judetean Suceava, pentru regiunea Nord-Est. La aceasta activitate vor putea participa persoane care au absolvit cursul de Initiere in Antreprenoriat si care pana la momentul finalizarii cursului au o idee fezabila de afacere, cele mai bune planuri de afaceri urmand a fi selectate si premiate, inclusiv din regiunea partenerului.
Partener 2
Consiliul Local Lechinta
A1. Managementul implementarii proiectului
Institutia participa la implementarea activitatii prin urmarirea atingerii rezultatelor si indicatorilor proiectului, implementarea activitatilor cu utilizarea eficienta a resurselor, prin alocarea echitabila a bugetului partenerului,  respectarea calendarului agreat si motivarea constanta a persoanelor din grupurile tinta.

A2. Achizitionarea de bunuri, servicii si lucrari 
Organizarea si derularea procedurilor de achizitie a bunurilor, serviciilor si lucrarilor va fi un proces constant, derulat pe toata perioada de implementare a proiectului.

A3. Organizarea si desfasurarea activitatilor de informare si publicitate
Activitatea va presupune participarea la organizarea conferintei de lansare si de finalizare a proiectului, la nivelul regiunii Nord-Vest, precum si la asigurarea vizibilitatii proiectului (online, in mass-media si prin diseminarea materialelor de informare si publicitate), pe durata perioadei de implementare.
A4. Organizarea si desfasurarea campaniei de informare in legatura cu oportunitatile existente pe piata fortei de munca si a oportunitatilor de formare oferite prin proiect
Gratie pozitiei geografico-economice a comunei, partenerului Consiliul Local Lechinta i-a fost alocata coordonarea intregii zone sudice a judetului. In cadrul campaniei de informare, va fi organizata 1 sesiune la nivelul centrului zonal Lechinta, la care vor fi invitati potentialii membri ai grupurilor tinta, angajatori locali, reprezentanti ai furnizorilor de servicii de ocupare etc., pentru informarea cu privire la oportunitatile de dezvoltare ale resursei umane din zonele rurale si de integrare a acesteia pe piata muncii.

A5. Furnizarea serviciilor de informare si consiliere profesionala a grupurilor tinta
Furnizarea serviciilor de informare si consiliere profesionala a grupurilor tinta va avea ca etapa initiala identificarea grupurilor tinta ale proiectului, stadiu in care Consiliul Local Lechinta va fi responsabil de identificarea, selectarea si coordonarea atat a grupului tinta propriu, cat si a celui din zona de campie a judetului Bistrita-Nasaud, realizand selectarea si inregistrarea grupului tinta aferent acestui partener. In etapa ulterioara, informarea si consilierea profesionala a grupurilor tinta (furnizor) va urmari identificarea scopurilor, evaluare psihologica, responsabilizare in vederea luarii unor decizii pe plan profesional etc.
A6. Furnizarea serviciilor de ocupare in cadrul retelei Mediul rural - mediu profesional activ, ca suport pentru implementarea strategiilor integrate de dezvoltare a comunitatilor rurale implicate
Consiliul Local Lechinta va fi parte activa a retelei Mediul Rural - Mediu Profesional Activ, semnand acordul de parteneriat dintre membrii fondatori si participand la dezvoltarea platformei informatice care va sustine partea online a activitatilor. Partenerul va organiza 1 seminar de schimb de bune practici al carui scop va fi facilitarea intalnirii dintre persoanele calificate (sau care isi vor finaliza cursurile de calificare in urmatoarele luni) si potentialii angajatori.
A7. Furnizarea cursurilor de formare profesionala in domenii de activitate non-agricole si pentru dezvoltarea activitatilor antreprenoriale
Furnizarea cursurilor de formare profesionala in domenii de activitate non-agricole si pentru dezvoltarea activitatilor antreprenoriale va fi gestionata si de Consiliul Local Lechinta, activitatea fiind realizata in cadrul centrului organizat la nivelul partenerului si presupunand derularea urmatoarelor cursuri: zidar-pietrar-tencuitor, ingrijitor batrani la domiciliu, preparator produse din lapte sau preparator branzeturi, sudor.   
Nota: Se vor descrie rolurile şi responsabilităţile fiecărui partener pe durata implementării proiectului, aşa cum au fost ele asumate prin cererea de finanţare.

Art.7 Angajamente financiare între Parteneri 

7.1 Pentru activităţile desfăşurate în conformitate cu Art.6, Partenerii vor angaja urmatoarele cheltuieli, dupa cum urmează: 

(se adaugă numărul de parteneri prevăzuţi în parteneriat).

Organizaţia

Valoare estimată a cheltuielilor eligibile angajate pe perioada proiectului    [Lei, inclusiv TVA eligibil]

Liderul de parteneriat Consiliul Județean Bistrița-Năsaud

9.378.010,09

Partener 1 Consiliul Județean Suceava

6.888.494,16

Partener 2 Consiliul Local Lechința

913.922,80

Total (se va corela cu valoarea eligibilă a proiectului)
17.180.427,05

7.2 Cheltuielile eligibile efectuate de către Parteneri vor fi rambursate de catre AM/OI pe baza documentelor justificative prezentate, în condiţiile stabilite în Contractul de finanţare. 

7.3 În cazul in care Liderul de parteneriat va solicita AM/OI acordarea de prefinanţare, în nume propriu sau pentru parteneri, părţile convin ca suma primită cu titlu de prefinanţare sa fie repartizată după cum urmează:

(se adaugă numarul de parteneri prevăzuţi în parteneriat).

 Organizaţia

Valoare prefinanţare (maxim 10% din valoarea stabilită la art 7.1. la nivelul fiecărei organizaţii care are dreptul la primirea prefinanţării, conform prevederilor legale in vigoare
)

Liderul de parteneriat Consiliul Județean Bistrița-Năsaud

937.801,01

Partener 1 Consiliul Județean Suceava

688.849,41
Partener 2 Consiliul Local Lechința

91.392,28

În vederea recuperării sumelor acordate cu titlu de prefinanţare, partenerii răspund solidar în aplicarea mecanismului de recuperare, stabilit de AM/OI responsabil prin contractul de finanţare.

7.4 Părtile convin că sumele rambursate de AM/OI corespunzătoare cheltuelilor indirecte să fie împarţite între parteneri după cum urmează: 

(se adaugă numarul de parteneri prevazuti în parteneriat).

 Organizaţia

% cheltuieli indirecte 

Liderul de parteneriat Consiliul Județean Bistrița-Năsaud

35,17 (224.464,00 lei)
Partener 1 Consiliul Județean Suceava

46,35 (295.816, 00 lei)
Partener 2 Consiliul Local Lechința

18,48 (117.936,00 lei)
7.5 Partenerii sunt de acord să asigure contribuţia la acest proiect aşa cum se precizează  în cererea de finanţare şi în prezentul Acord de Parteneriat. Astfel, Partenerii convin să contribuie la cofinanţarea proiectului după cum urmează: 

(se adaugă numarul de parteneri prevăzuti în parteneriat).
Organizaţia

Contribuţia la proiect

LEI

Liderul de parteneriat Consiliul Județean Bistrița-Năsaud

187.560,20

Partener 1 Consiliul Județean Suceava

137.769,88

Partener 2 Consiliul Local Lechința

18.278,46

Total (se va corela cu valoarea totală a contribuţiei proprii din contractul de finanţare)

343.608,54

Art.8 Achiziţii Publice 

Achiziţiile în cadrul proiectului vor fi făcute de către Liderul de parteneriat sau oricare alt partener, cu respectarea condiţiilor din contractul de finanţare şi a instrucţiunilor emise de AM/OI și/sau alte organisme abilitate.

Art. 9 Transferurile între Parteneri

9.1 În vederea rambursării de catre AMPOSDRU a cheltuielilor efectuate în cadrul proiectului, fiecare partener, pe baza activităţilor desfăşurate şi conform timpului alocat, va emite o cerere de rambursare (conform prevederilor legale) către Liderul de partenerat în termen de ___________    

9.2. Părţile sunt de acord ca emiterea cererii de rambursare să se facă însoţită de documentele justificative ce atestă efectuarea cheltuielilor solicitate spre rambursare, desfăşurarea activităţilor conform prevederilor cererii de finanţare şi a cerinţelor AMPOSDRU/OI. Semnatarii prezentului acord de parteneriat înţeleg şi acceptă să pună la dispoziţie toate documentele necesare justificării activităţilor şi cheltuielilor efectuate solicitate de AMPOSDRU/OIPOSDRU responsabil. 

9.3 Sumele aferente prefinanţării solicitate şi rambursării cheltuielilor efectuate în cadrul proiectului de către parteneriat vor fi primite în contul/conturile dedicate, deschise pe numele Liderului de parteneriat, în conformitate cu prevederile legale in vigoare. 

9.4. Liderul de parteneriat are obligaţia de a transfera partenerilor, în termen de 3 zile lucrătoare de la data încasării (sau 6 zile lucrătoare în cazul partenerilor transnaţionali) sumele prevăzute la art. 9.3., ce se cuvin fiecărei entităţi din cadrul parteneriatului.

9.5. Liderul de parteneriat are obligaţia transmiterii unei notificări scrise atât partenerilor cât şi AMPODRU/OI responsabil, cu privire la efectuarea viramentului în conturile partenerilor.

9.6. În cazul în care liderul de parteneriat şi/sau partenerii săi beneficiază de sume acordate cu titlu de prefinanţare, dobânda acumulată în conturile de prefinanţare deschise pe numele fiecărei organizaţii se raportează şi se va deduce de către AMPOSDRU/Oi responsabil din sumele rambursate.

Art. 10 Proprietatea

10.1 Proprietatea, titlurile şi drepturile de proprietate intelectuală şi industrială privind rezultatele Proiectului, raportările şi alte documente legate de acesta vor rămâne Beneficiarului/Liderului de parteneriat. Beneficiarul/Liderul de parteneriat va acorda AMPOSDRU şi OIPOSDRU delegat dreptul de a utiliza gratuit şi după cum consideră necesar toate documentele rezultate în urma Proiectului, oricare ar fi forma acestora, dacă nu se încalcă drepturile existente de proprietate industrială şi intelectuală. Posesia bunurilor achiziționate pe parcursul perioadei de implementare a proiectului se stabilește de comun acord de către parteneri.
Art. 11 Confidenţialitatea 

11.1 Părţile semnatare ale prezentului acord convin să păstreze în strictă confidenţialitate informaţiile primite în cadrul şi pe parcursul implementării proiectului şi sunt de acord să prevină orice utilizare sau divulgare neautorizată a unor astfel de informaţii. Părtile înteleg să utilizeze informaţiile confidenţiale doar în scopul de a-şi îndeplini obligaţiile din prezentul Acord de Parteneriat. 

Art. 12 Notificări 

12.1 Orice comunicare între Parteneri în legatură cu prezentul Acord se va face în scris.

12.2 Orice document scris trebuie înregistrat atât la transmitere cât şi la primire.

12.3 Comunicările între părti care nu se referă la datele şi informaţiile confidenţiale se vor face de asemenea prin telefon, telegramă, telex, fax sau e-mail, cu condiţia ca primirea comunicării sa fie confirmată şi să poată fi dovedită.

Art 13 Legea aplicabilă

13.1 Prezentului Acord i se va aplica şi va fi interpretat în conformitate cu legea română.

13.2 Pe durata prezentului Acord, părţile vor avea dreptul sa convină în scris asupra modificării anumitor clauze, prin act adiţional,  oricând interesele lor cer acest lucru sau când aceste circumstanţe au loc şi nu au putut fi prevăzute în momentul în care s-a încheiat prezentul Acord de Parteneriat.

Art. 14 Litigii 

14.1 Orice dispută care poate lua naştere din sau în legătură cu prezentul Acord va fi solutionată pe calea negocierilor între Părţi, iar în situatia în care acestea nu ajung la niciun acord privind soluţionarea disputei, aceasta va fi soluţionată de instanţele competente, în conformitate cu prevederile legislaţiei aplicabile. 

Art.15 Prevederi finale 

15.1 Părţile garantează că reprezentanţii numiţi ale căror semnături apar mai jos au fost investiţi, la data semnării/executării prezentului contract/acord de parteneriat, cu toate puterile legale de a semna si executa prezentul Acord de Parteneriat.

Prezentul Acord a fost întocmit şi semnat  în 4 exemplare (numărul de exemplare este reprezentat de numărul de parteneri semnatari, inclusiv liderul de parteneriat, plus un exemplar original pentru AMPOSDRU/OIPOSDRU responsabil) exemplare originale, în limba română, câte unul pentru fiecare parte şi unul pentru AMPOSDRU/OIPOSDRU responsabil, toate avand aceeasi valoare legală.

Semnături 

Lider de parteneriat

Numele şi funcţia persoanelor autorizate să semneze
EMIL RADU MOLDOVAN - 

Președinte Consiliu Județean Bistrița-Năsăud
Semnătura

Data şi locul

Partener 1

Numele şi funcţia persoanelor autorizate să semneze
CĂTĂLIN-IOAN NECHIFOR, Președinte Consiliu Județean Suceava
Semnătura

Data şi locul

Partener 2 

Numele şi funcţia persoanelor autorizate să semneze
ROMEO FLORIAN
Primar Lechința

Semnătura

Data şi locul

(tabelul se poate completa în continuare, acolo unde sunt mai mult de doi parteneri)


� OUG 64/2009, privind gestionarea financiară a instrumentelor structurale şi utilizarea acestora pentru obiectivul convergenţă. Prin excepţie, în cazul proiectelor a căror valoare eligibilă este mai mică de 1.000.000 lei, prefinanţarea se acordă în procent de maxim 20% din valoarea totală eligibilă a proiectului, în conformitate cu prevederile art.15 (2) c) din HG nr.2018/2012 pentru aprobarea �HYPERLINK "../AppData/AppData/Local/Opera/Opera/sintact 3.0/cache/Legislatie/temp198334/00146902.htm"��Normelor metodologice� de aplicare a prevederilor Ordonanţei de urgenţă a Guvernului nr. �HYPERLINK "../AppData/AppData/Local/Opera/Opera/sintact 3.0/cache/Legislatie/temp198334/00123144.htm"��64/2009� privind gestionarea financiară a instrumentelor structurale şi utilizarea acestora pentru obiectivul convergenţă.

